 Isna wuxuu rabaa in uu lacagta u timid qaarna ku labisto, oo uu isku qurxiyo, inta kalana maalmaha hore Nasro maqaayado qurxoon ku geeyo, si Nasro aysan uga shakin una dareemin baahidiisa beentiisuna ugu hirgasho, suuqa ayuu isku sii daadayay,waxa uuna ka soo iibsaday dhar bilicdiisu sarrayso, oo dhowr isku jog ah,waxa uu doortay shaarar cad cad iyo surweelo mad madow u badan, sababtoo ah Nasra ayaa marka ay labis ka sheekaynayso, mar walba dhihi jirtay waxaan aad u jeclahay ragga ku labista shaararka cadcad iyo surweelada madmadow. 